open-index/open-wikipedia-markdown huggingface dataset:
The Potato Eaters

***The Potato Eaters*** () — niderlandiyalik rassom Vincent van Gogh qalamiga mansub surat boʻlib, 1885-yil aprelda Niderlandiyaning Nuenen shahrida chizilgan. Ushbu surat hozirga kelib, Amsterdamdagi Van Gogh muzeyida saqlanmoqda. Suratning asl eskizi Otterlo shahridagi Kröller-Müller muzeyida saqlanayotgan boʻlib, bu surat New Yorkdagi Zamonaviy sanʼat muzeyi, shu jumladan kolleksiyalardagi suratlarning litografiyasini yaratdi. Surat Van Goghning durdonalaridan biri sanaladi.
## Versiyalari

Fayl:Vincent_van_Gogh_(1853-1890)_De_aardappeleters_(tweede_voorstudie)_Kröller-Müller_Museum_Otterlo_23-8-2016_13-40-54.JPG|*The Potato Eaters*, 1885, Kröller-Müller muzeyi, Otterlo
Fayl:Van Gogh - Vier Bauern beim Essen (Erste Studie zu den "Karoffelessern").jpeg|*The Potato Eaters*, 1885, shaxsiy kolleksiya (F77r)
Fayl:The Potato Eaters - Vincent van Gogh - .jpg|*The Potato Eaters*


## Manbalar

## Adabiyotlar
* 
* 

## Havolalar

* *The Potato Eaters* (1885), Van Gogh muzeyi, Amsterdam
Abboz Dabilov

**Abboz Dabilov** (, 1898, Rossiya imperiyasi, Amudaryo otdeli, Qoraoy qishlogʻi — 1970, OʻzSSR, SSSR) — qoraqalpoq shoiri va dostonchisi. Oʻzbekiston xalq artisi (1957).

Abboz Dabilovning otasi Dabil erta vafot etib, onasi bilan birga qoladi. Abboz shoirga "Qoraqalpogʻiston xalq shoiri", "Oʻzbekiston xalq jirchisi" unvonlari berildi. A. Dabilov "Bahodir" dostoni uchun Berdaq nomidagi Qoraqalpogʻiston davlat mukofoti laureati boʻldi. U eng dastlab tugʻishgan akasi Hamzadan qissa oʻqishni oʻrgandi. Shoirning «Qoʻshiqlar» (1940), «Jeńisler yoshı» (1942), «Alǵa» (1959), «Qosıqlar» (1962),«Júrekke jaqın adamlar» (1965), «Arnawlar» (1966), «Bilimlen» (1968), «Temir yol» (1973), «Námárt jigit nege dárkar» (1976) va boshqa poezik toʻplamlari bosilib chiqdi. Shoirning "Bahodir" dostoni ikki marotaba  1950, 1957-yillari, uning toʻliq nusxasi esa rus tilida 1989-yili bosilib chiqdi. Ulardan tashqari, shoirning uch toʻplami (1, 2, 3 tomksri) 1958, 1967, 1972-yillari bosildi. A. Dabilov "Mehnatda botirligi" va "Miynette ayriqchaligi uchun" ordeni va medallari bilan Oʻzbekiston va Qoraqalpogʻiston Joqorgʻi kenʼesi va Prezidiumining hurmat yorliqlari bilan taqdirlandi.

## Manbalar

## Havolalar
* 
*
Isroil — Qozogʻiston munosabatlari

**Isroil — Qozogʻiston munosabatlari** — Isroil va Qozogʻiston oʻrtasidagi ikki tomonlama munosabatlar. Ikkala davlat ham BMTga aʼzo. Ikki davlat oʻrtasida oʻzaro munosabatlar 1992-yil 10-aprelda oʻrnatilgan. Isroilning Qozogʻistondagi elchixonasi 1992-yil avgustda, Qozogʻistonning Isroildagi elchixonasi 1996-yil may oyida ochilgan. Isroil elchixonasi Nur-Sultonda, Qozogʻiston Respublikasi elchixonasi esa Tel-Avivda joylashgan.
## Tarix
2004-yilda Qozogʻiston Bosh vaziri Danial Axmetov Isroilning Oʻzbekistondagi elchisi bilan uchrashib, mamlakatlar oʻrtasidagi ijtimoiy va iqtisodiy aloqalar va Isroil elchixonasini Ostonaga koʻchirishni muhokama qildi.

2009-yil aprel oyida Qozogʻiston Milliy xavfsizlik qoʻmitasi Mudofaa vazirligini Isroil fabrikalarida ishlab chiqarilgan nuqsonli artilleriya moslamalarini ataylab sotib olishda aybladi. Ushbu munosabat bilan Qozogʻiston Respublikasi Mudofaa vazirining oʻrinbosari hibsga olingan.

2009-yil iyun oyida Isroil prezidenti Shimon Peres Qozogʻistonga tashrif buyurdi. Bungacha u Isroil Tashqi ishlar vaziri sifatida ushbu mamlakatga bir necha bor tashrif buyurgan edi.

Baʼzi isroillik siyosatshunoslarning fikricha, Isroilning Markaziy Osiyo mamlakatlari, shu jumladan Qozogʻiston bilan hamkorligi mamlakatning Yangi Buyuk Oʻyinda ishtirok etishi va Markaziy Osiyoning strategik tabiiy boyliklarini nazorat qilishni istashi bilan bogʻliq.

2011-yilda Isroil va Qozogʻiston oʻrtasidagi savdo hajmi 1,544 milliard AQSh dollarini tashkil etdi.
## Qozogʻistondagi yahudiylar jamoasi
Qozogʻistonning yahudiy aholisi Iosif Stalin davrida sezilarli darajada koʻpaygan. Shuningdek, Ikkinchi jahon urushi davrida 8,5 mingdan ortiq yahudiylar Qozogʻistonga qochib kelishgan. 1989-yildan beri 10 mingga yaqin yahudiylar Qozogʻistondan Isroilga koʻchib ketishgan. Bugungi kunda 3,3 ming yahudiy istiqomat qiladi.

## Manbalar
Oq tuynuk

**Oq tuynuk** – bu qora tuynukning mutloq teskarisi. Qora tuynuk ixcham massiv jismdir. U oʻziga barcha narsalarni tortuvchi boʻladi. Tortgan jism undan qutulib chiqa olmaydi, bu yorugʻlikka ham taalluqli. Oq tuynuk buning qarama qarshisidir. Yaʼni, Oq tuynuk barcha jismlarni oʻzidan itaruvchidir. Uning ichiga kirish hozirgi fizik nazariyalarga koʻra yorugʻlik tezligidan katta tezlikda harakatlanish lozim (c≈300 000 km/soniya), Oq tuynukka kelayotgan yorugʻlik itaruvchi kuch taʼsirida tezligi sekinlashadi. Optika qonunlariga koʻra u sinib, ortga qayta sochuvchi boʻlib qaytadi. Bir toʻgʻri chiziq boʻylab kelgan nur, ortiga turli tomonga sochilib qaytadi. Bu jarayon tuynukni oʻta yorqin qilishiga asos boʻladi.

Oq tuynuk haqida faqat nazariyalar mavjud boʻlib, hozirga qadar biron teleskop yordamida kuzatilmadi. Uning payda boʻlishi qora tuynukning zavoli degan qarashlar ham mavjud. Yana boshqa nazariyalarda qora tuynukka kirgan jism oq tuynukda chiqib ketadi, yaʼni zamon va makon bukilishi sodir boʻlib, makonlar aro sayohat, ixtiyoriy zamonda boʻlish mumkinligini taʼkidlaydi. Bir soʻz bilan aytganda oq va qora tuynuk birgalikda vaqt mashinasi, telepatsiya qurilmasidir. Oq tuynuk haqida koʻproq nazariyalar taklif qilgan olim Stiven Hoking „Qiyin savollarga oddiy javoblar“ kitobida quyidagi jumlalarni qayd qiladi: „…Yana shunday xayol qilish mumkinki, bir joyda qora tuynukka sakrab shoʻngʻib, boshqa joydan, oq tuynukdan qaytib chiqish mumkin boʻlishi ham ehtimlodan holi emas.“ 

## Qoʻshimcha adabiyotlar
### Kitoblar

# Qora tuynuklar va vaqt burilishlari – Kip Thorne
# Haqiqat sari yoʻl: Olam qonunlari boʻyicha toʻliq qoʻllanma – Roger Penrose
# Umumiy nisbiylik – Robert M. Wald
# Qora tuynuk urushi – Leonard Susskind

### Maqolalar

# Oq tuynuklar: Qora tuynuklarning qochqin egizaklari – Michael Finkel

# "Vaqt simmetrik oq tuynuklar – Hal Haggard va Carlo Rovelli

# Qora tuynuklarning axborot paradoksi va oq tuynuklar -- Stiven Hawking

## Manbalar
Saroy javohiri

***Dae Jang Geum*** (; *Dae Jang-geum*) — 2003-yil 15-sentabrdan 2004-yil 23-martgacha MBCda namoyish etilgan Janubiy Koreyaning tarixiy drama teleserialidir.

## Manbalar

## Havolalar
*  
*
Boys Over Flowers

***Boys Over Flowers*** (; *Kkotboda namja*, tarjimasi — „Gullar ustidagi oʻgʻlonlar“) — Janubiy Koreya teleseriali boʻlib, 2009-yil 5-yanvardan 31-martgacha KBS2 telekanalida efirga uzatilgan. Serial jami 25 ta qismdan iborat. Serialda bosh rollarni Ku Hye-sun, Lee Min-ho, Kim Hyun-joong, Kim Bum, Kim Joon va Kim So-yeon jonlantirishgan.

## Manbalar

## Havolalar
*  
*
Qozogʻiston — Qirgʻiziston munosabatlari

**Qozogʻiston — Qirgʻiziston munosabatlari** — Qozogʻiston va Qirgʻiziston oʻrtasidagi ikki tomonlama munosabatlar. Chegaradosh mamlakatlar oʻrtasidagi ikki tomonlama aloqalar juda kuchli va qirgʻiz va qozoq tili, madaniyati va dini jihatidan juda yaqin. Qirgʻiziston-Qozogʻiston munosabatlari har doim juda yuqori darajada boʻlgan va ikki mamlakatning iqtisodiy va boshqa rasmiy aloqalari har ikki xalqning umumiy xohishidan kelib chiqqan holda har ikki xalq tomonidan yuqori baholanadi.
## Tarix

Har ikki mamlakat ham Sovet Ittifoqi tarkibidagi davlat boʻlgan. 

Iosif Stalin davrida 1930-yildan 1944-yilgacha kurdlar, qalmoqlar, chechenlar, ingushlar yoki balkarlar kabi bir qator etnik guruhlar Qozogʻistonga yoki Qirgʻizistonga joʻnatilgan, koʻchmanchi qozoqlar keyinchalik Qozogʻistondan deportatsiya qilingan. 

1980-yillarga kelib Mixail Gorbachyovning qayta qurish davrida ikki xalq orasida millatchilik avj ola boshladi. 

1991-yil mart oyida Qozogʻiston va Qirgʻiziston Ittifoqni suveren davlatlarning yangilangan federatsiyasi sifatida saqlab qolish maqsadida oʻtkazilgan referendumda ishtirok etishdi. 1991-yil avgust oyida Moskvada sodir boʻlgan muvaffaqiyatsiz toʻntarish paytida Asqar Akayev va Nursulton Nazarboyev kommunistlar tarafdorlarini qoralashganlar. Muvafaqqiyatsiz toʻntarishdan koʻp oʻtmay ikki davlat oʻz mustaqilligini eʼlon qilgan. Ikki mamlakat oʻrtasidagi munosabatlar 1992-yilda boshlangan.
## Zamonaviy davr
2007-yil 26-aprelda Qozogʻiston va Qirgʻiziston prezidentlari ikki davlat oʻrtasida „Xalqaro Oliy Kengash“ tuzish toʻgʻrisida bitim imzoladilar. Ushbu tarixiy voqea Qozogʻiston prezidentining Qirgʻiziston poytaxti Bishkekka rasmiy tashrifi paytida yuz berdi. Qozogʻiston shimoliy Qirgʻiziston uchun juda muhimdir. 1990-yillarning oʻrtalarida bir qancha vaqt davomiga Bishkekdagi „Manas“ aeroportining yopilishi Qozogʻiston sobiq poytaxti Olmaotani Qirgʻizistonga kirish joyiga aylantirdi. Qirgʻizistonning shimoli-gʻarbidagi Talas shahri deyarli barcha xizmatlarini Qozogʻiston chegarasidan oʻtib, Taraz shahri orqali oladi. 
 

## Manbalar
Julian Dennison

**Julian Dennison** (2002-yil 26-oktyabrda tugʻilgan) yangi zelandiyalik aktyordir. U aktyorlik faoliyatidagi ilk debyutini 2013-yilda suratga olingan *Shopping* filmidagi roli bilan boshlagan boʻlib, bu roli ortidan English Film and Television Awardning „Eng yaxshi ikkinchi darajali aktyor“ nominatsiyasiga sazovor boʻlgan. U Yangi Zelandiyaning eng kassabop filmi sanalmish *[[Hunt for the Wilderpeople]]* (2016) kartinasida Ricky Baker, *[[Deadpool 2]]* (2018) filmida Russell „Firefist“ Collins hamda *[[Yangi yil yilnomalari 2]]* filmida Belsnickel rollarini jonlantirgandir. Dennison *Lynx* va *Air New Zealand* kabi shirkatlar uchun bir nechta reklama roliklarida qatnashgan. Dennison ilk marotaba MonsterVerse (Maxluqlar olami) franshizasidagi 2021-yilda ekranlarga chiqqan *[[Godzilla vs. Kong]]* kartinasida Josh Valentine qahramonini gavdalantirgan.

## Filmografiyasi
### Film

### Televideniya

## Manbalar

## Havolalar
* 
* 
* 
* Julian Dennison NZ saytida
Qozogʻiston — Malayziya munosabatlari

**Qozogʻiston — Malayziya munosabatlari** — Qozogʻiston va Malayziya oʻrtasidagi ikki tomonlama munosabatlar. Qozogʻistonning Kuala-Lumpurda, Malayziyaning Nur-Sultonda elchixonasi bor.
## Tarix
Ikki mamlakat oʻrtasida diplomatik aloqalar 1992-yil 16-martda oʻrnatilgan.
## Davlat tashriflar
1996-yil may oyida Qozogʻiston Prezidenti Nursulton Nazarboyev Malayziyaga birinchi rasmiy tashrifini amalga oshirgan boʻlsa, oʻsha yilning iyul oyida Malayziya Bosh vaziri Mahathir Mohamad Qozogʻistonga rasmiy tashrifi bilan kelgan.

## Iqtisodiy aloqalar
Qozogʻiston ham, Malayziya ham oʻzaro savdo aloqalarni yanada kengaytirish yoʻlida koʻplab saʼy-harakatlarni amalga oshirmoqda. Oxirgi yillarda ikki tomon ham oʻzaro yaqin aloqalarni oʻrnatish uchun bir qator hujjatlarni imzoladilar. 2011-yilda ikki mamlakat oʻrtasidagi umumiy savdo hajmi 61,1 million AQSh dollarini tashkil etdi. Ikkala mamlakat ham texnologiya almashinuvi, islomiy moliyalashtirish va halol sektoriga qoʻshilish boʻyicha hamkorlik qilmoqda. 2011-yilda Olmaota va Kuala-Lumpur oʻrtasida „Air Astana“ tomonidan toʻgʻridan-toʻgʻri reyslar amalga oshirilgandan buyon Malayziyaga kamida 15,000 qozogʻistonlik tashrif buyurgan. 2016-yilda umumiy savdo hajmi 49,22 million AQSh dollarini tashkil etgan. Malayziyaning Qozogʻistonga eng katta eksporti kofe asosidagi preparatlar boʻlsa, Qozogʻistondan esa eng katta import rux va televizor komponentlari hisoblanadi. 2017-yil 4-mayda ikkala mamlakat oʻzaro iqtisodiy aloqalarning 11 yoʻnalishi boʻyicha kelishib oldilar.

## Manbalar
Samandar Hamroqulov

**Samandar Hamroqulov** (23-dekabr, 1978-yilda tugʻilgan) — oʻzbek pop qoʻshiqchisi, aktyor, teleboshlovchi, Oʻzbekistonda xizmat koʻrsatgan artist (2007). Samandar 2002-yil „Sevgi fazosi“ qoʻshigʻi bilan Oʻzbekistonda shuhrat qozongan. U ham oʻzbek, ham rus tillarida qoʻshiq kuylaydi.

Samandar 1999-yil „Chayon gul“ filmida ilk yirik rolini oʻynadi. 2005-yil suratga olingan „Yarim baxt“ filmidagi roli Samandarga yanada koʻproq shuhrat olib keldi. Bu muvaffaqiyatlardan keyin Samandar bir necha filmda rol oʻynadi.

## Biografiyasi
1978-yil 23-dekabr kuni Namangan shahrida sanʼatkor va qiziqchi Rustam Hamroqulovlar oilasida tavallud topgan. Namangan shahridagi Farobiy nomidagi 2-sonli maktabga borgan. 1996-yildan 2000-yilgacha Toshkent Davlat Sanʼat institutining „Musiqali drama“ fakultetida oʻqigan. Samandar Hamraqulovning sanʼat sohasiga kirib kelishining asosiy sababi uning sanʼatkor oilasida tugʻilganligi bilan oʻzaro bogʻliqdir. Samandar Hamraqulov xalq orasida "Sevgi fazosi“ qoʻshigʻi bilan tanilgan boʻlib, bu qoʻshiq xonandaning ilk ijodi hisoblanadi. Soʻng „Asalim goʻzal“, „Samandar tangosi“ hamda 2002-yilda suratga olingan Rustam Saʼdiyevning „Muhabbat sinovlari“ filmiga ishlangan „Sen oʻzing“ soundtreki juda ham ommalishib, xit tarona darajasiga yetgan. Xonanda oʻzini aktyorlik sohasida ham sinab koʻrgan va bir necha muvafaqqiyatlarga erishgan. 2007-yil 10-avgustda Dilnoza Mamatova bilan turmush qurgan.
### Oilasi
* Otasi, Hamroqulov Rustamali Ikromaliyevich (1953-1989) — OʻzSSR Lenin mukofoti sovrindori, OʻzSSRda xizmat koʻrsatgan artist.
* Onasi, Yuldasheva Mavluda Mamadaliyevna (1953) — filolog (oliy toifali ona tili va adabiyot oʻqituvchisi).
* Akasi, Hamroqulov Iskandar Rustamaliyevich (1977) — aktyor, qiziqchi.
* Singlisi, Hamroqulova Sevara Rustamaliyevna (1981) — satira teatri aktrisasi.
* Turmush oʻrtogʻi, Hamroqulova (Mamatova) Dilnoza Alisherovna (1989) — filolog (fransuz tili).

## Diskografiyasi
### Studiyaviy albomlari
* „Sevgi fazosi“ (2002)
* „Samandar tangosi“ (2005)
### Kliplari
## Filmografiyasi
### Filmlar

### Seriallar

## Mukofotlari
* „Tarona Taqdimoti — 2002“ marosimining — „Musiqada yil yangiligi“ nominatsiyasi sovrindori.
* „Nihol-2003“ sovrindori.
* „Tarona Taqdimoti — 2004“ marosimining — „Yil qoʻshiqchisi“ nominatsiyasi sovrindori.
* 2007-yilda „Oʻzbekistonda xizmat koʻrsatgan artist“ mukofoti sovrindori.
## Manbalar
Turkiyada davlat toʻntarishiga urinish (2016)

2016-yilning 15-iyulida Turkiyada davlat muassasalariga, jumladan hukumat va prezident Recep Tayyip Erdoğanga qarshi davlat toʻntarishiga urinish sodir boʻldi. Davlat toʻntarishiga urinish Turkiya Qurolli Kuchlari tarkibida oʻzlarini :en:Peace at Home Council sifatida tashkil qilgan guruh tomonidan amalga oshirilib, uning aʼzolari hanuzgacha nomaʼlumdir. Ular Anqara, Istanbul, Marmaris va boshqa shu kabi bir qator joylarda, jumladan, Bosfor koʻprigining Osiyo tomon kirish qismida bir nechta joylarni egallab olishga urinishgan, biroq davlatga sodiq kuchlar ularni magʻlubiyatga uchratganidan soʻng, buni uddalay olishmagan. Kengash, dunyoviy tuzum va demokratik boshqaruvning yoʻq qilinishi, inson huquqlariga beparvolik hamda Turkiyaning xalqaro maydondagi ishonchini yoʻqotishini toʻntarishga sabab oʻlaroq koʻrsatdi. Hukumat toʻntarish yetakchilari Turkiya Respublikasi tomonidan terroristik tashkilot deb tan olingan hamda Pennsylvaniada istiqomat qiluvchi turkiyalik biznesmen va olim Fethullah Gülen yetakchiligidagi Gülen harakati bilan bogʻliqligini taʼkidladi. Turkiya hukumati davlat toʻntarishiga urinish ortida Gülen turganini (buni Gülen rad etgan) hamda Qoʻshma Shtatlar unga panoh berayotganini bildirdi. Davlat toʻntarishga urinish va undan keyingi tozalashlar bilan bogʻliq hodisalar Turkiyadagi islomiy elita oʻrtasidagi murakkab hokimiyat kurashi ketayotganligini aks ettiradi.

## Manbalar

## Havolalar

* Yangilanishlar BBC News saytida 
* Yangilanishlar *[[The Daily Telegraph|The Telegraph]]* saytida 
* Yangilanishlar CNN saytida 
* Yangilanishlar Al Jazeera saytida 
* Yangilanishlar *[[The Wall Street Journal]]* saytida 
* Yangilanishlar *[[The New York Times]]* saytida
Ehson Panjshanbe

**Ehsoni Panjshanbe** (; 1999-yil 12-may kuni, Roʻshon tumanida tugʻilgan) – tojikistonlik professional futbolchi, Indoneziya futbol klubi „Terengganu“ va Tojikiston milliy futbol jamoasida oʻynagan.

## Biografiya
Ehsoni Panjshanbe 1999-yil 12-mayda Togʻli-Badaxshon muxtor viloyatining Roʻshon tumanida tugʻilgan, 2002-yildan buyon Dushanbeda yashaydi. U oilaning uchinchi farzandi va yana ikkita ukasi bor.

## Futbolchilik faoliyati

### Klub faoliyati
2016-yilning iyun oyida Panjshanbe „Istiqlol“ klubidan „Barkchi“ klubiga ijara asosida oʻtdi. 2020-yil 31-avgust kuni „Istiqlol“ FK Panjshanbe 2022-yil oxirigacha shartnoma asosida Namangan „Navbahor“ PFKga oʻtganini tasdiqladi. 2022-yil iyul oyida Panjshanbe Fors koʻrfazi Pro ligasi klubi Zob Ahan Esfahan bilan shartnoma imzoladi. 2023-yil 9-fevralda Istiqlol Panjshanbe shahrining qaytishini eʼlon qildi.

### Terma jamoadagi faoliyati
Panjshanbe Tojikiston terma jamoasi safida 2016-yilning 2-iyunida Bangladeshga qarshi bahsda debyut qilgandi.

## Faoliyat statistikasi

### Klub



### Xalqaro

*2023-yil 21-noyabr oʻtkazilgan oʻyindagi aniq statistika*.

## Yutuqlar

**Istiqlol**
* Tojikiston Oliy Ligasi (4): 2016, 2017, 2018 2019
* Tojikiston Kubogi: 2016, 2018, 2019
* Tojikiston Superkubogi: 2019, 2020

**Tojikiston**
* Qirol kubogi: 2022

## Manbalar

## Havolalar
*
Kova Tilavpur

**Kova Tilavpur** (; 16-avgust 1993-yilda tugʻilgan, Asht tumani, Soʻgʻd viloyati, Tojikiston) — tojik kinoaktyori, jurnalist, futbol agenti. Tojikiston Jurnalistlar ittifoqining aʼzosi. U, jumladan, mashhur futbolchilar, bir qator bir agenti sifatida tanilgan Omid Ebrahimi, Nuriddin Davronov, Axtam Nazarov, Jahongir Ergashev , SHahrom Samiev, Ehson Panjshanbe, Fathullo Fathulloyev va boshqalar.

## Biografiya
Kova Tilavpur 1993 yil 16 avgustda Asht tumanida jurnalist Tilav Rasulzoda oilasida tugʻilgan. Xoʻjand shahridagi 8-sonli oʻrta maktab, Xujand davlat universiteti, Tojikiston davlat tillar instituti, Imom Xomeyni nomidagi Xalqaro universitet va Allame Tabatabai universitetlarini tamomlagan .

2016-2017 yillarda u Tojikistonning „Varzish TV“da  .

2018 yilda u futbol agenti litsenziyasini Turkiya futbol federatsiyasidan oldi  .

Istanbulda yashaydi.

## Filmografiya
2001 yilda u rejissor Jamshed Usmonov tomonidan suratga olingan „Oʻng yelkaning farishtasi“ filmida Yatima rolini oʻynadi.

## Manbalar

## Havolalar
* Agentning Transfermarkt.com saytidagi profili
*
Roʻshon tumani

**Roʻshon tumani** (; ) — Tojikiston Respublikasi Togʻli-Badaxshon muxtor viloyatidagi tuman. Maʼmuriy markazi — Vamar qishlogʻi.

Roshan tumanida yettita jamoa mavjud:

* Bartang
* Barroʻshon
* Basid
* Pasthuf
* Rushan
* Savnob
* Shidz

## Manbalar
Fayzobod tumani

**Fayzobod tumani** (; ) — Tojikistonning respublikaga boʻysunuvchi tumanlaridan biri. Tuman markazi Dushanbe shahridan 50 kilometr sharqda joylashgan shahar tipidagi Fayzobod aholi punktidir. Tuman hududi 874,11&nbsp;km². Tuman aholisi 103,600 ming kishini tashkil etadi (2020 yil yanvar oyi tahmini).

## Maʼmuriy boʻlinishi

Tuman taxminan 900&nbsp;km² maydonga ega va ma'muriy jihatdan 1 ta shahar va 8 ta jamoaga bo'lingan. Ular quyidagilar:

## Manbalar
Neyrogumoral regulyatsiya

**Neyrogumoral regulyatsiya** (yunoncha neyrondan – asab va lotincha hazil – suyuqlik) inson va hayvonlar organizmidagi fiziologik regulyatsiya shakllaridan biri boʻlib, unda qon impulslari va qon va limfa (metabolitlar, gormonlar va shu kabilar) tomonidan olib boriladigan moddalar. neyrotransmitterlar) yagona tartibga solish jarayonida birgalikda ishtirok etadi.

Neyrogumoral tartibga solishning eng yuqori markazlari gipotalamusda joylashgan boʻlib, miya yarim korteksida paydo boʻlgan qoʻzgʻalish uning subkortikal elementlari orqali qon va limfa orqali inson va hayvon tanasining turli qismlariga yuqadi.

Neyrogumoral regulyatsiya gomeostazda, yaʼni organizmning ichki muhitining barqarorligini saqlashda va uning ishlashini oʻzgaruvchan atrof-muhit sharoitlariga moslashtirishda katta rol oʻynaydi.

Neyrogumoral regulyatsiyaning bir misoli ekstremal holatlarda, miyadan „stressli“ nerv impulslari buyrak usti bezlariga yuqganda va ular adrenalin gormonini qonga chiqarib yuboradigan ekstremal holatlarda organizmni vaqtincha kuchaytirishidir. koʻp bogʻlanish jarayoni, odam yoki hayvon tanasi mushaklarining qoʻshimcha stimulyatsiyasini keltirib chiqaradi …

Yoki, oddiyroq qilib aytganda, asab tizimi signallarni asab impulslari shaklida uzatadi, endokrin tizim esa qon orqali organlarga uzatiladigan gormonal moddalarni chiqaradi.
Takbir

**Takbir** () — islomda Allohni ulugʻlash bilan bogʻliq arabcha **„Allohu akbar“** ( — Alloh buyukdir) iborasining nomi.

## Manbalar
HTML5

**HTML5** — World Wide Webda kontentni tuzish hamda taqdim etish uchun qoʻllaniladigan markerlash tili. Bu til World Wide Web Consortium (W3C) tomonidan tavsiya qilingan beshinchi va soʻnggi yirik HTML versiyasidir. Hozirgi spetsifikatsiya HTML Living Standard deb nomlanadi. Uni yirik brauzer sotuvchilari (Apple, Google, Mozilla va Microsoft) konsortsiumi sanalmish Web Hypertext Application Technology Working Group (WHATWG) qoʻllab-quvvatlaydi.
## Manbalar

## Havolalar
* Soʻnggi HTML W3C versiyasi
* Soʻnggi HTML W3C versiyasi
* HTML Media Extensions Working Group (HTML media kengaytmalari ishchi guruhi)
* HTML.next, HTMLning kelajakdagi versiyalari uchun funksiya talablari
Qozogʻiston — Mongoliya munosabatlari

**Qozogʻiston — Mongoliya munosabatlari** — Qozogʻiston va Mongoliya oʻrtasidagi ikki tomonlama munosabatlar. Mongoliya Qozogʻiston Respublikasi bilan diplomatik aloqalarni 1992-yil 22-yanvarda oʻrnatgan. Mongoliyaning Qozogʻistondagi elchixonasi dastlab Olmaotada 1992-yil sentabrda ochilgan va 2010-yilda Ostona shahriga koʻchirilgan. 2017-yil aprel oyidan beri Luvsangin Battulga Mongoliyaning Qozogʻistondagi Favqulodda va muxtor elchisi boʻldi. Qozogʻistonning Mongoliyadagi diplomatik vakolatxonasi 1992-yilda Ulan-Batorda ochilgan. 2013-yil aprel oyidan boshlab Kalybek Koblandin Qozogʻistonning Mongoliyadagi Favqulodda va muxtor elchisi hisoblanadi.
## Savdo-iqtisodiy hamkorlik
Savdo-iqtisodiy, ilmiy-texnik va madaniy hamkorlik boʻyicha Qozogʻiston-Mongoliya hukumatlararo komissiyasi ikki tomonlama hamkorlikni mustahkamlash uchun tashkil etilgan. Qozogʻiston Respublikasi Moliya vazirligi maʼlumotlariga koʻra, 2017-yilda savdo aylanmasi 68,2 million AQSh dollarini tashkil etgan.

Qozogʻistondan Mongoliyaga eksport qilinadigan asosiy mahsulotlar tamaki, sigaretalar, sanitariya-gigiyena vositalari, bugʻdoy va bugʻdoy-javdar uni va yogʻdir.

Qozogʻistonga Mongoliyaning asosiy import tovarlari: hayvonot va oʻsimlik manbalaridan mahsulotlar, toʻqimachilik mahsulotlari, yogʻoch, sellyuloza va qogʻoz.
## Madaniy-gumanitar hamkorlik
Mongoliya va Qozogʻiston oʻrtasida 10 ga yaqin shartnomalar imzolangan. Qozogʻiston hukumati 2016-yil 10-iyulda Mongoliyada sodir boʻlgan loy oqimi qurbonlariga 200 ming AQSh dollari miqdoridagi gumanitar yordam koʻrsatdi.
## Qozogʻistonning Mongoliyadagi elchilari

## Mongoliyaning Qozogʻistondagi elchilari

## Manbalar
Xoja Qurbon madrasasi

**Xoja Qurbon madrasasi (Hoji Qurbon madrasasi)** — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

## Tarixi
Madrasa 1907–1908-yillarda Buxoro amirligi poytaxtining Mir Tahur devon guzarida, oʻzbek hukmdori Abdulahadxon (1885–1910) hukmronligi davrida, Xoja (yoki Hoji) Qurbon ibn Rahmatullaboy ismli shaxs mablagʻlari evaziga bunyod etilgan. 27 ta hujradan iborat boʻlgan. Buxoroga kelgan ziyoratchilar va yoʻlovchilar uchun madrasa qoshida maxsus boshpana (hojixona) tashkil etilgan. Madrasa uchun Qasri ishrat mavzesida 13 tanob yer vaqf qilingan.

Bizgacha madrasaning vaqf hujjatlari yetib kelgan boʻlib, hujjat qozi ul-quzzot Mir Baxriddin ibn Sadriddin muhri bilan tasdiqlangan.

Sovetlar hukmronligi oʻrnatilgandan soʻng, madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2011-yilda tadqiq qilish, favqulotda qismlarini boʻlaklarga ajratish, konstruktiv mustahkamlash, tiklash va taʼmirlash, hududini obodonlashtirish ishlari rejalashtirildi va bu ishlarni amalga oshirish maqsadida 50 million soʻm mablagʻ ajratildi.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, hozirda turistik xizmat koʻrsatish obʼekti sifatida zamonaviy foydalanishga topshirilgan.

2020-yil maʼlumotlariga koʻra, Xoja Qurbon madrasasining butligini saqlash, uning holatini yaxshilash, restavratsiya qilish hamda sayyohlar uchun jozibador obyektga aylantirish boʻyicha investor tomonidan loyiha taqdim etilgan. Madrasaning negizida turistik xizmat koʻrsatish obʼekti tashkil etish boʻyicha dastlabki loyiha tayyorlanib, Oʻzbekiston Madaniy meros departamenti huzuridagi ilmiy-ekspert Kengashiga taqdim etilgan.

Buxoro shahridagi Abdulholiq Gʻijduvoniy MFYga qarashli shu nomdagi koʻchada joylashgan.

## Meʼmorchiligi
Madrasa inshooti pishiq gʻishtdan 2 qavatli qilib qurilgan.

## Manbalar

## Havolalar

## Adabiyotlar
*
Ibrohim oxund madrasasi

**Ibrohim oxund madrasasi** — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan. Binoda Varaxsha arxeologiya muzeyi joylashgan

## Tarixi
Madrasa 1858–1859-yillarda Buxoro amirligi poytaxtining Oybibi inoq (Oybinok) guzarida, oʻzbek hukmdori Nasrullaxon (1827–1860) hukmronligi davrida, Mulla Mir Ibrohim Qashgʻariy (Ibrohim oxund) mablagʻlari evaziga bunyod etilgan. 32 ta hujra va 1 ta darsxonadan iborat boʻlgan. Madrasa uchun Toqi Miyona mavzesida 1 ta hammom, Kokilai xoʻrd guzarida 1 ta oziq-ovqat doʻkoni, Xoja Muhammad Parron guzarida kovush boʻyash saroychasi, boloxonali baqqollik, Labi hovuz boʻyidagi rastada yonma-yon ikkita moshfurushlik va oltita gʻishtin doʻkonlar vaqf qilingan.

Bizgacha madrasaning vaqf hujjatlari yetib kelgan boʻlib, hujjat amir Nasrullaxon va qozi ul-quzzot Soʻfi Xoja ibn oxund Omonullaxoja muhrlari bilan tasdiqlangan.

Sovetlar hukmronligi oʻrnatilganidan soʻng, madrasada talabalarning oʻqitilishi tugatilgan.

1995-yilda madrasada Varaxsha arxeologiya muzeyining ekspozitsiyasi tashkil etilgan boʻlib, unda Varaxshadan topilgan arxeologik topilmalar bilan tanishish mumkin.

2010-yilda ishlab chiqilgan Davlat dasturiga binoan, madrasani 2011-yilda favqulotda qismlarini boʻlaklarga ajratish, konstruktiv mustahkamlash, tiklash va taʼmirlash, zamonaviy foydalanishga moslashtirish ishlari rejalashtirildi va bu ishlarni amalga oshirish maqsadida 25 million soʻm mablagʻ ajratildi.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, hozirda turistik xizmat koʻrsatish obʼekti sifatida zamonaviy foydalanishga topshirilgan. Binoda Varaxsha arxeologiya muzeyi joylashgan.

Buxoro shahridagi Koʻkaldosh MFYga qarashli Mehtar Anbar nomidagi koʻchada joylashgan.

## Meʼmorchiligi
Madrasa inshooti pishiq kvadrat gʻishtdan 2 qavatli qilib qurilgan, 38 ta hujradan iborat. XIX asrda Oybinok masjidi va Muhammad Nabi madrasalari bilan birga mustaqil meʼmoriy ansamblni tashkil etgan.

## Manbalar

## Adabiyotlar
*
Turkman madrasasi

**Turkman madrasasi (Rahmatulla toʻqsabo madrasasi)** – Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar qarovsiz va ayanchli ahvolda qolib ketgan.

## Tarixi
Madrasa 1905–1910-yillarda Buxoro amirligi poytaxtining Kemuxtgaron guzarida, oʻzbek hukmdori Abdulahadxon (1885–1910) hukmronligi davrida, Rahmatullaboy qorovulbegi turkman mablagʻlari evaziga bunyod etilgan. Maʼlumotlarga koʻra, Rahmatullaboy turkman qorakoʻl terisi bilan tadbirkorlik qilgan. Buxoroga Chorjoʻydan kelib qolgan, amirlikning qorovulbegi va toʻqsabo unvonlarida boʻlgan. U qurdirgan madrasa 34 ta hujradan iborat boʻlgan.

Sovetlar hukmronligi oʻrnatilgandan soʻng, madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2011-yilda tadqiq qilish, favqulotda qismlarini boʻlaklarga ajratish, konstruktiv mustahkamlash, tiklash va taʼmirlash, dekorativ bezaklarini restavratsiyalash va konservatsiyalash ishlari rejalashtirilgan va bu ishlarni amalga oshirish maqsadida 100 million soʻm mablagʻ ajratilgan boʻlsada, madrasa hozirga qadar ayanchli ahvolda qolib ketgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, undan kelajakda turistik xizmat koʻrsatish obʼekti sifatida zamonaviy foydalanishga topshirish rejalashtirilgan.

2020-yil maʼlumotlariga koʻra, Turkman madrasasining butligini saqlash, uning holatini yaxshilash, restavratsiya qilish hamda sayyohlar uchun jozibador obyektga aylantirish boʻyicha investor tomonidan loyiha taqdim etilgan. Madrasaning negizida turistik xizmat koʻrsatish obʼekti tashkil etish boʻyicha dastlabki loyiha tayyorlanib, Oʻzbekiston Madaniy meros departamenti huzuridagi ilmiy-ekspert Kengashiga taqdim etilgan.

Buxoro shahridagi Mirzo Ulugʻbek MFYga qarashli Kemuxgaron nomdagi koʻchada joylashgan.

## Meʼmorchiligi
Madrasa inshooti pishiq gʻishtdan 2 qavatli qilib qurilgan, 34 ta hujradan iborat. Peshtogʻi koshin parchinlar bilan bezatilgan.

Madrasa eshigining tepasida marmar lavh bor. Unda 2 ustunli 7 qator sheʼr yozilgan. Marmar lavh darz ketib, 3 boʻlakka ajralgan. Oʻrtada katta qoziqning chuqur izi qolgan. Qoziq pastdan 3-satrdagi yozuvlarga zarar yetkazgan. Lavhdagi bitikda ushbu madrasa turkmanlar faxri boʻlmish Rahmatullaboy qorovulbegi amir Abdulahadxon davrida qurdirgani yozilgan. Pastki satrning tagida hijriy 1329-yil (1910-yil) qayd etilgan. Uning Buxoroga Chorjoʻydan kelganligini ushbu lavhdagi yozuvlar ham tasdiqlaydi.

## Manbalar

## Adabiyotlar
*
Istehzo madrasasi

**Istehzo madrasasi (Pushaymon madrasasi; Muhammad Nabi madrasasi)** — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Markaziy Osiyodagi eng kichik madrasa. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

## Tarixi
Madrasa 1909-yilda Buxoro amirligi poytaxtining Oybibi inoq (Oybinok) guzarida, oʻzbek hukmdori Abdulahadxon (1885–1910) hukmronligi davrida, Muhammad Nabi mablagʻlari evaziga bunyod etilgan. Maʼlumotlarga koʻra, Muhammad Nabi asosan dehqonchik bilan shugʻullangan va gilam bilan tadbirkorlik qilgan. Buxoroga Denovdan kelib qolgan. Madrasaning yillik vaqf mulki 22 ming tangaga teng boʻlgan.

Sovetlar hukmronligi oʻrnatilgandan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2011-yilda restavratsiyalash, zamonaviy foydalanishga moslashtirish ishlari rejalashtirildi va bu ishlarni amalga oshirish maqsadida 5 million soʻm mablagʻ ajratildi.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, hozirda turistik xizmat koʻrsatish obʼekti sifatida zamonaviy foydalanishga topshirilgan.

Buxoro shahridagi Koʻkaldosh MFYga qarashli , Xoja Porso nomdagi koʻchada joylashgan.

## Meʼmorchiligi
Madrasa inshooti pishiq gʻishtdan 2 qavatli qilib qurilgan, 15 ta hujradan iborat. XIX asrda Oybinok masjidi va Ibrohim ohund madrasalari bilan birga mustaqil meʼmoriy ansamblni tashkil etgan.

## Rivoyatlar
Naql qilinishicha, Muhammad Nabi farzandlari bilan janjallashib qolganidan soʻng uyini madrasaga aylantirishga ahd qiladi va buni vaqf tarzida rasmiylashtiradi. Biroq keyinchalik oʻgʻillari bilan yarashib, qaroridan qaytmoqchi boʻladi. Lekin vaqf mulkiga aylangan mol-davlat birovning mulki boʻla olmasligi sababli u maqsadiga yetisholmaydi va bundan qattiq afsuslanadi. Shuning uchun xalq orasida bu madrasa *Pushaymon madrasasi* yoki *Istehzo (Isteza) madrasasi* deya atala boshlaydi.

## Manbalar

## Havolalar

## Adabiyotlar
*
Mir Said Kamol madrasasi

**Mir Kamol madrasasi (Mir Said Kamol madrasasi; Mir Said Kamol sarrof madrasasi)** — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar qarovsiz va ayanchli ahvolda qolib ketgan. 

## Tarixi
Madrasa 1906—1907-yilda Buxoro amirligi poytaxtining Qultagiyon guzarida, oʻzbek hukmdori Abdulahadxon (1885–1910) hukmronligi davrida, Mir Kamoliddin ibn Mir Mahmud mablagʻlari evaziga bunyod etilgan.

Bizgacha madrasaning vaqf hujjatlari yetib kelgan boʻlib, hujjat qozi ul-quzzot Muhammad Baqoxoja ibn Muhammad Qozixoja muhrlari bilan tasdiqlangan.

Sovetlar hukmronligi oʻrnatilgandan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2011-yilda restavratsiyalash, zamonaviy foydalanishga moslashtirish ishlari rejalashtirilgan va bu ishlarni amalga oshirish maqsadida 60 million soʻm mablagʻ ajratilgan boʻlsada, madrasa hozirga qadar ayanchli ahvolda qolib ketgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, undan kelajakda turistik xizmat koʻrsatish obʼekti sifatida zamonaviy foydalanishga topshirish rejalashtirilgan.

Buxoro shahridagi Mirzo Ulugʻbek MFYga qarashli Haqiqat nomli koʻchada joylashgan.

## Meʼmorchiligi
Madrasa inshooti pishiq gʻishtdan 2 qavatli qilib qurilgan, 22 ta hujra, darsxona, masjid va zaruratxonadan iborat boʻlgan.

## Rivoyatlar
Rivoyat qilinishicha, madrasa Qultagiyon guzarida yashagan Said Ahmad ismli bir boy kishining mablagʻiga qurilgan. Lekin madrasa qurilishida u ishtirok eta olmagan. Said Ahmadboy qurilish uchun barcha zarur narsalarni tayyor qiladi va toʻsatdan vafot etadi. Bu ishni oxiriga yetkazishni amakisi Mir Kamolga vasiyat qilib qoldiradi. Shu tariqa Mir Kamol bu ishni oxiriga yetkazadi va madrasa uning nomi bilan atalib qolgan ekan. Madrasaning bizgacha yetib kelgan vaqf hujjatida bu rivoyatga aloqador biror soʻz yozilmagan.

## Manbalar

## Havolalar

## Adabiyotlar
*
Asiriy madrasasi

**Asiriy madrasasi (Mavlono Asiriy madrasasi)** — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 1 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar ayanchli ahvolda qolib ketgan, xarobaga aylangan va yarim qismi saqlanib qolgan. Buzilib ketgan tomoni oʻrnida hozir odamlar uy-joy qurib olgan.

## Tarixi
Madrasa XVI asrda Buxoro xonligi poytaxtining keyinchalik Mavlono Asiriy deb nomlangan guzarida, oʻzbek hukmdori Abdullaxon II (1557–1598) hukmronligi davrida, shoir Mirzo Jalol Asir ibn Mirzo Moʻmin Isfaxoniy mablagʻlari evaziga bunyod etilgan.

Bizgacha madrasaning vaqf hujjatlari yetib kelgan. Unda yozilishicha:

Sovetlar hukmronligi oʻrnatilgandan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2011-yilda tadqiq qilish, favqulotda qismlarini boʻlaklarga ajratish, konstruktiv mustahkamlash, tiklash va restavratsiyalash ishlari rejalashtirilgan va bu ishlarni amalga oshirish maqsadida 100 million soʻm mablagʻ ajratilgan boʻlsada, madrasaning hozirga qadar saqlanib qolgan yarim qismi ayanchli ahvolda qolib ketgan. Xarobaga aylangan. Buzilib ketgan tomoni oʻrnida hozir odamlar uy-joy qurib olgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, undan kelajakda turistik xizmat koʻrsatish obʼekti sifatida zamonaviy foydalanishga topshirish rejalashtirilgan.

Buxoro shahridagi Mirdoʻstim nomli koʻchada joylashgan.

## Meʼmorchiligi
Madrasa inshooti pishiq gʻishtdan 1 qavatli qilib qurilgan. Tarxi koʻpburchak shaklida boʻlgan.

## Rivoyatlar
Rivoyatga koʻra, madrasaning barpo etililishi Somoniylar davrida ijod qilgan shoir as-Sariy nomi bilan bogʻliq boʻlgan. Lekin, oxirgi izlanishlarga koʻra, as-Sariy Buxoroga hech qachon kelmaganligi, boz ustiga, u Asiriy ham emasli va shoir Asiriy (Mirzo Jalol Asiriy) esa asli eronlik boʻlib, Buxoroga Isfahondan kelganligi, u Buxoroda Abdullaxon (1557–1598) davrida ancha vaqt yashab ijod qilganligi va ushbu madrasani qurdirganligi maʼlum boʻldi.

## Manbalar

## Havolalar

## Adabiyotlar
*
Mehtar Anbar madrasasi

**Mehtar Anbar madrasasi (Attor madrasasi)** — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan. Hozirda madrasada Mehtar Anbar nomli mehmonxona faoliyat koʻrsatmoqda.

## Tarixi
Madrasa 1870-yillarda Buxoro amirligi poytaxtining Mehtar Anbar guzarida, oʻzbek hukmdori Muzaffarxon (1860–1885) hukmronligi davrida bunyod etilgan.

Sovetlar hukmronligi oʻrnatilgandan soʻng madrasada talabalarning oʻqitilishi tugatilgan.

Hozirda inshootda Mehtar Anbar nomli mehmonxona oʻz faoliyatini olib boryapti.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Buxoro shahridagi Koʻkaldosh MFYga qarashli Bahouddin Naqshband nomidagi koʻchada joylashgan.

## Meʼmorchiligi
Madrasa inshooti pishiq gʻishtdan 2 qavatli qilib qurilgan, 22 ta hujradan iborat.

## Manbalar

## Havolalar

## Adabiyotlar
*
Mir Baqoboy madrasasi

**Mir Baqoboy madrasasi (Xoja Mullo Mir Baqo madrasasi; Mir Boqiy tim madrasasi)** — Oʻzbekiston Respublikasi, Buxoro viloyati, Buxoro shahrining tarixiy markazida saqlanib qolmagan 2 qavatli madrasa. 1905–1911-yillarda qurilgan.

2019-yildan davlat himoyasidagi, lekin 2009—2010-yillarda yoʻq qilib yuborilgan "Oʻzbekiston madaniy meʼrosi obyekti".

Madrasani qayta tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u nomaʼlum sabablarga koʻra butkul buzib tashlangan va uning oʻrnida uy-joy qurilgan.

Yoʻq qilib yuborilgan madrasa 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga boshqa *Mir Boqiy Tim madrasasi* nomi ostida kiritilgan. 

## Tarixi

Madrasa 1905–1911-yillarda Buxoro amirligi poytaxtining Toʻpxona guzarida, oʻzbek hukmdorlari Abdulahadxon (1885–1910) va Said Olimxon (1910–1920) hukmronligi davrida, Mir Baqoboy ismli shaxs mablagʻlari evaziga bunyod etilgan.

Mir Baqoboy Abdulahadxon davrida Buxoroning katta boylaridan biri boʻlgan. U asosan gilam va baxmal matosi bilan tadbirkorlik qilgan. Abdullaxon timida uning doʻkoni bor edi. Tijorat orqali orttirgan mablagʻi evaziga ushbu madrasani qurdirgan. Bizgacha madrasaning vaqf hujjatlari yetib kelgan.

Sovetlar hukmronligi oʻrnatilgandan soʻng, madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2015-yilda tadqiq qilish, favqulotda qismlarini boʻlaklarga ajratish, yoʻqotilgan qismini qayta tiklash, konstruktiv mustahkamlash va restavratsiyalash ishlari rejalashtirilgan va bu ishlarni amalga oshirish maqsadida 100 million soʻm mablagʻ ajratilganligiga qaramay, meʼmoriy yodgorlik 2009—2010-yillarda butkul buzib tashlangan va uning oʻrnida uy-joy qurilgan.

Yoʻq qilib yuborilgan bino 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga boshqa *Mir Boqiy Tim madrasasi* nomi ostida kiritilgan.

Buxoro shahridagi Mirzo Ulugʻbek MFYga qarashli Toʻpxona nomli koʻchada joylashgan edi.

## Meʼmorchiligi
Madrasa inshooti pishiq gʻishtdan 2 qavatli qilib qurilgan boʻlgan, 22 hujra, darsxona va masjiddan iborat boʻlgan.

## Manbalar

## Havolalar

## Adabiyotlar
*
Tojikistonda inson huquqlari

Tojikiston Respublikasi Konstitutsiyasining 2-bobida inson huquqlari mustahkamlangan boʻlsa-da, mamlakatdagi korrupsiya hamda inson huquqlarining muntazam ravishda poymol etilishi demokratik va ijtimoiy islohotlar jarayonini sekinlashtirmoqda.

AQSh davlat departamenti 2009-yilda eʼlon qilgan hisobotida Tojikistonni inson huquqlarini buzishda ayblagan. Chegara bilmas muxbirlar tashkiloti tomonidan 2023-yil uchun tuzilgan matbuot erkinligi indeksida Tojikiston 180 ta mamlakat orasidan 153-oʻrinni egallagan.

## Yana qarang
* Osiyoda inson huquqlari

## Manbalar

## Havolalar
* Human Rights Watch: Tojikiston (inglizcha)
* Tojikistonda senzura –  (inglizcha)
Qozogʻiston — Pokiston munosabatlari

**Qozogʻiston — Pokiston munosabatlari** — Qozogʻiston va Pokiston oʻrtasidagi ikki tomonlama munosabatlar. Qozogʻiston mustaqilligini eʼlon qilganida Pokiston uning mustaqilligini tan olgan birinchi davlatlar qatoriga kirdi. Ikki mamlakat oʻrtasida diplomatik aloqalar 1992-yilda Qozogʻiston Prezidenti Nursulton Nazarboyevning Pokistonga rasmiy tashrifi davomida oʻrnatilgan. Pokiston va Qozogʻiston dunyodagi muammolarga umumiy yondoshishga, shuningdek oʻzaro birlikka, shuningdek birodarlikka va bir-birlari uchun xayrixohlikka asoslangan samimiy, iliq munosabatlarga ega.

2015-yilda Prezident Nursulton Nazarboyevning oʻzi „Pokiston bizning mustaqillik harakatimizni birinchilardan boʻlib qoʻllab-quvvatlaganini hech qachon unutmayman“ deb taʼkidlagan edi. Qozogʻiston dengizga chiqa olmaydigan mamlakat boʻlgani uchun, Pokiston tabiiy dengiz yoʻllarini va Yevrosiya markazini Arab dengizi va Janubiy Osiyo bilan bogʻlanishni taʼminlaydi. 
## Qiyosiy tavsif

## Manbalar
Qozogʻiston — Qatar munosabatlari

**Qozogʻiston — Qatar munosabatlari** — Qozogʻiston va Qatar oʻrtasidagi ikki tomonlama munosabatlar. Diplomatik aloqalar 1993-yilda oʻrnatilgan. Qozogʻistonning Dohada elchixonasi bor . Qatarning Nur-Sultonda elchixonasi mavjud.
## Diplomatik aloqalar
Qozogʻiston va Qatar 1993-yil iyulda diplomatik munosabatlarni rasmiylashtiradigan rasmiy bitimni imzoladilar. Qozogʻiston Dohada 2007-yil may oyida oʻz elchixonasini tashkil etdi. Qatar elchixonasi 2016-yil oktabr oyida Qozogʻiston poytaxti Nur-Sultondaochildi. Ahmed bin Ali Al Tamimi Qatarning Qozogʻistondagi birinchi va hozirgi kundago doimiy elchisidir.
## Iqtisodiy aloqalar
Qozogʻistonning yangi poytaxti Ostona qurilishiga Qatar ajratgan mablagʻlar yordam berdi. 6,8 million dollar Qatar tomonidan ushbu shaharda Islom markazi qurilishini moliyalashtirish uchun ajratilgan.

Qozogʻiston va Qatar oʻrtasidagi ikki tomonlama munosabatlarni yaxshilashga yordam berish uchun Qozogʻiston-Qatar qoʻshma hukumatlararo komissiyasi tuzildi. Toʻrtta uchrashuv oʻtkazilgan: 2000-yil iyun, 2001-yil may, 2009-yil oktabr va 2015-yil oktabrda.

Qatar-Qozogʻiston ishbilarmonlar kengashi birinchi yigʻilishini 2008-yil oktabr oyida oʻtkazdi. Uchrashuv davomida Qatarning gaz va neft sohasidagi biznes imkoniyatlari hamda qoʻshma korxonalarni qurish masalalari muhokama qilindi.

Ikkala mamlakat ham Islomiy bank sohasida hamkorlik qilmoqda, Qatar moliya markazi va Ostona xalqaro moliya markazi 2016-yil avgust oyida oʻzaro anglashuv memorandumini imzolaganlar.
## Mediya aloqalar
Qatar Al-Jazeera konglomerati oʻzining Markaziy Osiyodagi filialini Olmaotada 2008-yil fevral oyida ochgan.
## Migratsiya
2015-yil maʼlumotiga koʻra Qatarda 200 ga yaqin Qozogʻiston fuqarosi istiqomat qiladi. Ularning aksariyati Qatarning gaz va neft sanoatida ishlaydi.

## Manbalar
Veb-dasturchi

**Veb-dasturchi** () — mijoz-server modeli yordamida Butunjahon oʻrgimchak toʻri dasturlarini ishlab chiqishga ixtisoslashgan yoki u bilan shugʻullanadigan dasturchi. Ilovalar odatda mijoz uchun HTML, CSS va JavaScript, React js, server uchun PHP, ASP.NET (C#), Python, Node.js, Go yoki Javani va mijoz va server oʻrtasidagi aloqa uchun http serveridan foydalanadi. Veb-tarkibni boshqarish tizimi koʻpincha veb-ilovalarni ishlab chiqish va qoʻllab-quvvatlash uchun ishlatiladi.

## Taʼlim va litsenziyalash talablari
Veb-dasturchi boʻlish uchun rasmiy taʼlim yoki litsenziyalash talablari mavjud emas. Biroq, koʻplab kollejlar va savdo maktablari veb-ishlab chiqishda kurs ishlarini taklif qilishadi. Internetda erkin foydalanish mumkin boʻlgan veb-ishlab chiqishni oʻrgatadigan koʻplab oʻquv qoʻllanmalar va maqolalar mavjud, masalan Basic JavaScript

Rasmiy taʼlim talablari mavjud boʻlmasa ham, veb-ishlab chiquvchi loyihalar bilan shugʻullanish veb-ishlab chiquvchilar deb atalishni istaganlar uchun quyidagi talablarga javob beradi:

* HTML, CSS va JavaScript.
* Yuqorida aytib oʻtilganlarning barchasi yoki baʼzilari kabi server/mijoz tomoni arxitekturasi.
* Dasturlash / kodlash / skriptlarni koʻplab server tomonidagi tillardan yoki ramkalardan birida (masalan, Perl, Python, Ruby, PHP, Go, Java, ASP.NET, Node.js)
* Maʼlumotlar bazasidan foydalanish qobiliyati
* EmberJS, ReactJS yoki AngularJS kabi oldingi vositalardan foydalangan holda bitta sahifali dastur yaratish

## Yana qarang
* Vebsayt

## Manbalar
Domulla Hasan madrasasi

**Domulla Hasan madrasasi (Domullo Hasan madrasasi, Bozori alaf madrasasi)** — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan. Hozirda turistik xizmat koʻrsatish obʼekti sifatida zamonaviy foydalanishga topshirilgan

## Tarixi
Madrasa XIX asrning boshlarida Buxoro amirligi poytaxtining Kokilayi xoʻrd guzarida, oʻzbek hukmdori Haydar (1885–1910) hukmronligi davrida, Hasan oxund ibn Xol az-Zarir al-Buxoriy (Domulla Hasan) mablagʻlari evaziga bunyod etilgan.

Domulla Hasan 1779-yilda tavallud topgan. Amir Haydar va amir Nasrullaxon davrlarida dastlab muftiy lavozimida faoliyat yuritadi, Koʻkaldosh madrasasida mudarrislik qiladi va oxundlik darajasiga koʻtariladi. U 1857-yil 21-iyunda 78 yoshida vafot etadi. Undan soʻng mazkur madrasaga oʻgʻli Abdulhaq mudarris boʻlib taʼyinlanadi.

Sovetlar hukmronligi oʻrnatilgandan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2011-yilda tadqiq qilish, favqulotda qismlarini boʻlaklarga ajratish, konstruktiv mustahkamlash, tiklash va taʼmirlash, hududini obodonlashtirish ishlari rejalashtirildi va bu ishlarni amalga oshirish maqsadida 5 million soʻm mablagʻ ajratildi.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, hozirda turistik xizmat koʻrsatish obʼekti sifatida zamonaviy foydalanishga topshirilgan. Katta koʻcha tarafidagi pastki hujralari doʻkonga aylantirilgan.

Buxoro shahridagi Koʻkaldosh MFYga qarashli Mehtar Anbar nomli koʻchada joylashgan.

## Meʼmorchiligi
Madrasa inshooti pishiq gʻishtdan 2 qavatli qilib qurilgan, 23 ta hujradan iborat.

## Manbalar

## Adabiyotlar
*
Muhammad Ali Navroʻzov

**Muhammad Ali Navroʻzov** (*Yoʻldoshev Muhammad Ali Alisherovich*; 1991-yil, 23-avgust, Toshkent) — oʻzbek qoʻshiqchisi va aktyori.

## Biografiyasi
Muhammad Ali Yoʻldoshev Alisherovich 1991-yil 23-avgustda Toshkentda tugʻilgan.

## Filmografiyasi

## Manbalar

## Havolalar
*